Osnovna škola Bartula Kašića-Zadar

PŠ Poljica

Učiteljica: Antonia Erslan

Elementi praćenja i

kriteriji ocjenjivanja učenika u

1. razredu

(nastava na daljinu)

šk. god. 2019./2020.

(travanj, svibanj, lipanj 2020.)

Zadar, 16. 4. 2020.

**HRVATSKI JEZIK - AKTIVNOST**

Formativno pratiti aktivnosti i rad učenika te njihove domaće zadaće. Uputiti na eventualne greške u radu, usmjeriti ih te pregledati njihove zadaće. Učenici svakodnevno šalju zadaće i prati se njihova aktivnost, te će se u travnju i svibnju vrednovati sumativno prema sljedećim kriterijima:

|  |  |
| --- | --- |
| Odličan (5) | •učenik radove piše uredno i točno poštujući crtovlje, te pišući slova pravilnog oblika  •piše potpunim rečenicama  •pazi na poštivanje pravopisne norme (poštuje pravila pisanja velikog slova, rečeničnog znaka)  •zadaću predaje na pregled u zadanom roku |
| Vrlo dobar (4) | • učenik radove piše uredno poštujući crtovlje, te pišući slova pravilnog oblika  •piše potpunim rečenicama  •u pisanju prisutne povremene greške  •zadaću predaje na pregled u zadanom roku uz povremena odstupanja (2 puta zadaća nije predana na vrijeme) |
| Dobar (3) | •učenik piše uz greške u sadržaju (netočni odgovori)  •piše nepotpunim rečenicama  •piše neurednije (često ne poštuje crtovlje, slova nepravilng oblika)  •nepoštivanje pravopisne norme (pravila pisanja velikog slova, rečeničnog znaka ,ispravnog pisanja riječi) često griješi (za ovu ocjenu četiri i više grešaka po radu)  •zadaća nije predana na vrijeme više od 2 puta |

**HRVATSKI JEZIK – SLOŽENIJI ZADATAK**

TRAVANJ: Učenici će se vrednovati sumativno, lektira „Plesna haljina žutog maslačka“ provest će se izradom plakata i odgovaranjem na kviz preko bookwidgetsa. Vrednovat će se po sljedećim kriterijima:

|  |  |
| --- | --- |
| Odličan (5) | * sadržaj plakata je potpun (tema, sažeta poruka, naslov, tekst, slikovni materijal) * izgled plakata (naslov, tekst, vizualnost, smještaj na plakatu, razumijevanje izloženog sadržaja) * predan na vrijeme |
| Vrlo dobar (4) | * sadržaj plakata (tema, sažeta poruka, naslov, tekst, slikovni materijal) * izgled plakata (naslov dominira, tekst manje vidljiv, vizualnost ne baš dobra, uglavnom dobar smještaj na plakatu, uglavnom se razumije izloženi sadržaj) * rad predan jedan dan nakon dogovorenog vremena |
| Dobar (3) | * sadržaj plakata (tema, sažeta poruka, naslov, tekst, slikovni materijal) * izgled plakata (naslov prevelik, tekst manje vidljiv, vizualnost nije dobra, plakat pretrpan slikovnim materijalom, ne razumije se izloženi sadržaj * rad predan nekoliko dana nakon dogovorenog vremena |

SVIBANJ: Kroz mjesec svibanj vrednovat će se sadržaji iz jezika (veliko slovo, vrste rečenica, sastavljane rečenica). Vrednovanje će se provesti kroz zadatke postavljene na kviz ili preko Worda. Kriteriji vrednovanja su sljedeći:

|  |  |
| --- | --- |
| Odličan (5) | * jezični sadržaji su u potpunosti usvojeni (pravilno zapisuju sva slova, razlikuju vrste rečenica, primjenjuje pravila o velikom slovu, znaju sastaviti kraću poruku, sastavljaju rečenice od zadanog niza riječi – više od 91% točnih odgovora) |
| Vrlo dobar (4) | * jezični sadržaji su uglavnom usvojeni (u radu ima 80 – 90 % točnih odgovora) |
| Dobar (3) | * jezični sadržaji su djelomično usvojeni, pravila razumije ali ih ne primjenjuje uvijek (u radu ima 68 – 79% točnih odgovora) |

**MATEMATIKA - AKTIVNOST**

Učenici svakodnevno šalju zadaće i prati se njihova aktivnost, te će se vrednovati sumativno prema sljedećim kriterijima:

|  |  |
| --- | --- |
| Odličan (5) | * učenik piše uredno * učenik piše pregledno (vidi se broj zadatka, kod zadataka riječima lako uočljiv račun i odgovor) * brojeve piše ispravno (na način kako smo ih naučili da se pišu) * nakon upozorenja o grešci, odmah ju ispravi * zadaća predana na pregled na vrijeme |
| Vrlo dobar (4) | * učenik piše uredno uz povremena upozorenja * učenik piše pregledno (vidi se broj zadatka, kod zadataka riječima lako uočljiv račun i odgovor) * brojeve piše ispravno (na način kako smo ih naučili da se pišu) uz odstupanja kod pisanja pojedinih brojeva * nakon upozorenja o grešci, ne ispravi je odmah * zadaća predana na pregled na vrijeme uz povremena odstupanja (tri puta nije predana na vrijeme) |
| Dobar (3) | * učenik piše neuredno * učenik piše nepregledno (ne vidi se broj zadatka, kod zadataka riječima nije lako uočljiv račun i odgovor) * većinu brojeve piše neispravno * nakon upozorenja o grešci, ne ispravi je odmah * zadaća predana na pregled na vrijeme uz povremena odstupanja (više od tri puta nije predana na vrijeme) |

**MATEMATIKA – SLOŽENIJI ZADATAK**

Učenici će se vrednovati sumativno, u svibnju će dobiti složeniji zadatak računskih priča, zbrajanje i oduzimanje brojeva do 20 putem jednog kviza ili testa izrađenog u nekoj od predloženih aplikacija.

|  |  |
| --- | --- |
| Odličan (5) | * učenik primjenjuje matematičko znanje u rješavanju zadataka riječima, zbrajanja i oduzimanja do 10 i zbrajanja i oduzimanja do 20 (više od 91% točnih odgovora) * učenik je uporan u rješavanju matematičkog problema * zadaća predana u dogovoreno vrijeme |
| Vrlo dobar (4) | * učenik uglavnom primjenjuje matematičko znanje u rješavanju zadataka riječima, zbrajanja i oduzimanja do 10 i zbrajanja i oduzimanja do 20 (80 – 90% točnih odgovora) * učenik uporan u rješavanju matematičkog problema * zadaća predana jedan dan nakon dogovorenog vremena |
| Dobar (3) | * učenik djelomično primjenjuje matematičko znanje u rješavanju zadataka riječima, zbrajanja i oduzimanja do 10 i zbrajanja i oduzimanja do 20 (od 68 – 79 % točnih odgovora) * zadatak nedovršen * zadaća predana dva dana nakon dogovorenog vremena |

**PRIRODA I DRUŠTV0 – AKTIVNOST**

Učenici svakodnevno šalju zadaće tijekom travnja i svibnja i prati se njihova aktivnost. Kriteriji su sljedeći:

|  |  |
| --- | --- |
| Odličan (5) | * učenik piše uredno, sadržajno i točno * piše pregledno (kod odgovara na pitanja vidljiv broj odgovora) * piše potpunim rečenicama * uz novu lekciju prisutna ilustracija lekcije * zadaća predana na vrijeme |
| Vrlo dobar (4) | * učenik uglavnom piše uredno, sadržajno točno uz povremene pravopisne greške * piše pregledno (kod odgovara na pitanja vidljiv broj odgovora) * piše potpunim rečenicama uz povremena odstupanja * uz novu lekciju prisutna ilustracija lekcije * zadaća predana tri puta nakon roka |
| Dobar (3) | * učenik piše neurednije, uz sadržajne i pravopisne greške * piše nepregledno (kod odgovara na pitanja nije vidljiv broj odgovora) * piše nepotpunim rečenicama * uz novu lekciju nije prisutna ilustracija lekcije * zadaća nije predana na vrijeme (više od tri puta nije predana u roku) |

**PRIRODA I DRUŠTV0 – SLOŽENIJI ZADATAK**

Učenici će se vrednovati sumativno kroz složeniji zadatak (godišnja doba i promet) vrednovat će se u svibnju kroz izradu plakata, umnih mapi ili istraživačkog rada. Vrednovat će se sumativno prema sljedećim kriterijima:

|  |  |
| --- | --- |
| Odličan (5) | * prikuplja i istražuje podatke * saznanja koja je istraživao/la (udžbenik, internet, enciklopedija) oblikuje svojim rečenicama * istraživački rad ima crtež (ilustraciju) ili je u obliku plakata * zadaća predana u dogovoreno vrijeme |
| Vrlo dobar (4) | * prikuplja i istražuje podatke * saznanja koja je istraživao/la (udžbenik, internet, enciklopedija) uglavnom oblikuje svojim rečenicama * istraživački rad ima crtež (ilustraciju) ili je u obliku plakata * zadaća je predana jedan dan nakon dogovorenog vremena |
| Dobar (3) | * učenik/ca samostalno prikuplja i istražuje podatke * saznanja koja je istraživao/la (udžbenik, internet, enciklopedija) djelomično prezentira * istraživački rad nema crtež (ilustraciju) ili nije u obliku plakata * zadaća predana nakon više dana od dogovorenog vremena |

NAPOMENA: Uz nadzor roditelja ili odrasle osobe ako se istražuje pomoću internetske tražilice.

**LIKOVNA KULTURA - AKTIVNOST**

Aktivnost učenika će biti **formativno** vrednovana.

**LIKOVNA KULTURA – SLOŽENIJI ZADATAK**

U svibnju će učenici biti sumativno vrednovani na temelju jednog likovnog rada. Tema i tehnika će biti naknadno određeni. Vrednovat će se prema sljedećim kriterijima:

|  |  |
| --- | --- |
| Odličan (5) | * likovni rad sa zadanom je u potpunosti realiziran * tehnika se koristila prema uputama * rad je maštovit i detaljan * predano je u zadanom roku |
| Vrlo dobar (4) | * likovni rad sa zadanom temom je djelomično realiziran * rad je uredan, vidi se trud * manje maštovito * predano jedan dan nakon određenog roka |
| Dobar (3) | * zadana tema je potpuno realizirana * rad je neuredan i nepregledan * tehnika nije korištena prema uputi * nema detalja, nemaštovito * predano više dana nakon roka |

**GLAZBENA KULTURA - AKTIVNOST**

Aktivnost učenika će biti formativno vrednovana.

**GLAZBENA KULTURA** **– SLOŽENIJI ZADATAK**

Učenici će se vrednovati sumativno, dobit će zadatak preko nastavnog alata nasumično odabrati naučenu pjesmu, napisati nasov, prepoznati izvođača, odrediti karakter pjesme i popratiti ilustracijom, drugi zadatak je istražiti jedan instrument kojeg smo do sada spominjali i nacrtati ga. Kriteriji prema kojima će se vrednovati su sljedeći:

|  |  |
| --- | --- |
| Odličan (5) | * prepoznaje pjesmu * precizno određuje izvođača * određuje karakter pjesme * rad je popraćen ilustracijom * uredno, čitko, detaljno * predano na vrijeme |
| Vrlo dobar (4) | * uglavnom prepoznaje pjesmu * izvođača i karakter pjesme određuje uz navođenje * ilustracija je prisutna * uglavnom je uredno * predano jedan dan nakon određenog roka |
| Dobar (3) | * ne prepoznaje naučenu pjesmu * izvođača ne zna samnostalno odrediti * nedastaje ilustracija ili je neuredno * predano više dana nakon roka |

**TJELESNA I ZDRAVSTVENA KULTURA** **- AKTIVNOST**

Aktivnost učenika će biti formativno vrednovana.

**TJELESNA I ZDRAVSTVENA KULTURA** **– SLOŽENIJI ZADATAK**

Praćenje će se provesti u obliku istraživačkog rada i izrade plakata na temu sporta i omiljenog sportaša. Sumativno vrednovanje će se provesti prema sljedećim kriterijima:

|  |  |
| --- | --- |
| Odličan (5) | * radni zadatci sadržajni, a u skladu s dječjim mogućnostima * pregledno i uredno * predano na vrijeme |
| Vrlo dobar (4) | * zadatci uglavnom sadržajni, u skladu s dječjim mogućnostima * uglavnom uredno * predano jedan dan nakon zadanog roka |
| Dobar (3) | * rad je nepotpun * neuredno, bez puno uloženog truda * predano uz više dana zakašnjenja |